François Levaillant

François LEVAILLANT (denaske Vaillant, poste dumvive Le Vaillant) (6a de Aŭgusto 1753 – 22a de Novembro 1824) estis franca aŭtoro, esploristo, natursciencisto, zoologia kolektisto, veturverkisto, kaj fama ornitologo. Li priskribis multajn novajn speciojn de birdoj bazite sur birdoj kiujn li kolektis en Afriko kaj kelkaj birdoj estas nomitaj laŭ li. Li estis inter la unuaj kiuj uzis kolorbildojn por ilustri birdojn kaj kontraŭis la uzadon de dunoma nomenklaturo enkondukita de Carl Linnaeus, preferante anstataŭe uzi priskribajn franclingvajn nomojn kiel bateleur (signifante "rulŝprucisto aŭ ŝnurdancisto") por la distinga Senvosta serpentaglo.

Biografio
Le Vaillant naskiĝis en Paramaribo, ĉefurbo de la tiama Nederlanda Gvajano, nuna Surinamo, kie lia patro estis konsulo. Li jam knabo interesiĝis pri naturo kaj remburis bestojn. En 1763 la familio revenis en Eŭropon, kaj li studis naturan historion en Germanio kaj en Metz. Ekde 1777 kaj ĝis 1980 li loĝis en Parizo, kie li studis ornitologion, aparte pere de la kolekto de Pierre Jean Claude Mauduyt de la Varenne. 

En 1780, en Nederlando li konis Jacob Temminck, tiam kasisto de la Nederlanda Orient-hinda Kompanio kaj en 1781 ĝi sendis lin al Kablando, en Sudafriko, kie li veturis kaj kolketis specimenojn ĝis 1785. Impresis lin ĝirafo, kaj li kunportis unu ties haŭton al Eŭropo. Rezulte oni sendis pli ol du mil birdohaŭtojn al Jacob Temminck, kiu estis financante la ekspedicion, kaj ili estis ekzamenitaj de lia filo Coenraad Jacob Temminck kaj sekve inkluditaj en la kolekto de la muzeo de Leiden.

Reveninte li publikigis Voyage dans l'intérieur de l'Afrique (1790, 2 vol.) kaj Second voyage dans l'intérieur de l'Afrique (1796, 3 vol.), kiuj estis tradukitaj al diversaj lingvoj. Li verkis ankaŭ Histoire naturelle des oiseaux d'Afrique (1796-1808, 6 vol.) kun desegnoj de Jacques Barraband, Histoire naturelle des oiseaux de paradis (1801-06), Histoire naturelle des cotingas et des todiers (1804) kaj Histoire naturelle des calaos (1804).

 Nomenklaturo 
Multaj birdoj estis nomitaj laŭ li, inter kiuj jenaj:
 Krestobarbulo (Trachyphonus vaillantii) Ranzani, 1821
 Levajanta cistikolo (Cisticola tinniens) (Lichtenstein, 1842)
 Levaijanta kukolo (Clamator levaillantii) (Swainson, 1829)
 Levaijanta papago konata kiel Kaba papago  (Poicephalus robustus) (Gmelin, 1788)
 Levaijanta ĉagro (Tchagra tchagra) (Vieillot, 1816)
 Vaijanta pego (Picus vaillantii) Malherbe, 1847

Ankaŭ la sudamerika fiŝo Brachyplatystoma vaillantii estis nomita laŭ li.

Bibliografio
 Olsen, Penny (Marto 2009). "The independent ornithologist" (PDF). The National Library Magazine. 1 (1): 18–20. Alirita la 18an de Januaro 2011.
 Quinton, JC; Robinson, AM Lewin; Sellicks, PWM (1973). François Le Vaillant, Traveller in South Africa, and His Collection of 165 Water-colour Paintings, 1781-1784. Cape Town: Library of Parliament.
 Le Vaillant, François (2007). Travels Into the Interior of Africa Via the Cape of Good Hope. Tradukita de Glenn, Ian; Lauga Du Plessis, Catherine; Farlam, Ian. Cape Town: Van Riebeeck Society. ISBN 978-0-9585134-2-5.

Kategorio:Francaj esploristoj
Kategorio:Francaj natursciencistoj
Kategorio:Francaj ornitologoj
Kategorio:Francaj verkistoj